1174 киікті атқан браконьерлер ұсталды
"1174 киікті атқан браконьерлер ұсталды" | "https://abai.kz/post/144482"
TITLE: 1174 киікті атқан браконьерлер ұсталды
URL: https://abai.kz/post/144482
META: "1174 киікті атқан браконьерлер ұсталды" | "https://abai.kz/post/144482"
DATE: 17.12.2021
AUTHOR(s): Abai.kz
TOTAL WORDS: 143
TEXT: Қызылорда облысында ҰҚК өңірлік департаменті қызметкерлері прокуратура қызметкерлерімен бірлесіп, киік мүйіздерін заңсыз иемдену және өткізу дерегіне қатысы бар қылмыстық топтың заңсыз әрекетін анықтауға арналған арнайы операция жүргізді. Бұл туралы Tengrinews.kzке сілтеме жасап Abai.kz хабарлайды. "8 желтоқсанда дериваттардың ірі партиясына қатысты әрекет кезінде қылмыстық схема ұйымдастырған жергілікті екі тұрғын ұсталды. Жалпы салмағы 500 келі 2347 киік мүйізі тәркіленді. Браконьерлер 1174 киік өлтірген. Нәтижесінде, мемлекетке 5 миллиард теңге залал келтірген. Осы қылмыс салдарынан Қазақстандағы киік тұқымына айтарлықтай зиян келді. Ұсталған адамдарға қатысты күзетпен ұстау түріндегі бұлтартпау шарасы таңдалды", - деп хабарлады ведомство өкілдері. Сотқа дейінгі тергеп-тексеру барысында ҚР ҚК 339-бабы 3-бөлігінің 2-тармағы (Жануарлардың сирек кездесетін және құрып кету қаупі төнген, сондай-ақ, пайдалануға тыйым салынған түрлерімен, бөліктерімен немесе дериваттарымен заңсыз айналысу) бойынша заңсыз әрекетке өзге де қатысушыларды анықтау, айыпталушыларда киік мүйіздерінің қосымша партиялары бар ма деген сұрақ бойынша тергеу және жедел іс-шаралар кешені жүргізіліп жатыр. Abai.kz
